**Årsmøde i DH-Hillerød den 22. februar 2018**

Annette Nielsen (leder af frivilligcentret ) indledte med et oplæg vedrørende mangfoldigheds projektet, som er et samarbejde mellem Frivilligcentret og DH-Hillerød.

**Tilstede :** Lisbeth Kragh (DH-Helsingør), Mogens (Muskelsvindfonden), Gunner (autismeforeningen), Birthe (Dansk Handicapforbund), Michael (Dansk Blindesamfund), Lotte (Spastikerforeningen), Hans-Henrik (Patientulykkesforeningen), Ole (ADHD-Nordsjælland), Carsten (Sind), Herluf (Parkinsonforeningen), Lene (Patientulykkesforeningen).

**Punkt 1:** Valg af referent: Lene Lundsager

**Punkt 2:** Valg af dirigent: Lisbeth Kragh (DH-Hillerød)

**Punkt 3:** Valg af formand (ulige år) : Mogens meddeler, at der skal vælges ny formand til næste år.

**Punkt 4:** Valg af revisor: Ikke relevant, da regnskabsfunktionen varetages af DH-centralt.

**Punkt 5 :** Fremlæggelse af regnskab : Regnskabet er fremsendt for en uge siden.

Der er brugt kr. 3500,-

Beholdning i alt kr. 11.978

Udgifter er brugt til møde forplejning og valgmøde.

Regnskabet er godkendt.

NB! Lisbeth Kragh inviterer til kursus for nye medlemmer i Helsingør den

16. april 2018 kl 17-21.00. Prisen er mad og transport og det dækkes af

DH- Hillerød.

**Punkt 6:** Fremlæggelse af beretning :

Der er afholdt 1 årsmøde og 11 møder i 2017.

Vi har ikke noget forretningsudvalg, da grund fokus er at støtte Repræsentanterne i Handicaprådet – søge kurser i DH-regi og Formandsmøder.

Der er arbejdet med 4 hovedområder:

1.Tabubrydning ved byfest – meget vellykket

2. Mangfoldighed

3. Valgmøde med 10 deltagende partier og ca 50 i alt– god dialog.

4. Kommunale indikatorer

Derudover har vi revideret hjemmesiden. Kører stadig lidt trægt.

**Kommunikationscentret v. Lotte Dalgaard :**

Afholdes ikke så mange møder, udfordring med at få de enkelte Centre til at arbejde sammen, i stedet for at bekrige hinanden Økonomisk. Dette til gavn for de mennesker, der skal hjælpes med deres handicap.

**Handicaprådet v. Michael Davidsen :**

Fornøjelse at være formand for Handicaprådet de sidste 4 år.

Onsdag den 28. februar 2018 møde i byrådet med bl.a. hvordan skal det nye råd se ud, dvs. om den forventede udvidelse til 4 GH-repræsentanter bliver vedtaget.

Tirsdag den 6. marts 2018 konstituerende møde.

Det har været et godt år, godt samarbejde, der bliver lyttet til os, men lang vej igen.

Vi deltager i arbejdsgrupper:

* Lis i gruppen omkring Sundhedscentret
* Mogens er med i arbejdsgruppen vedr. fremtidens ældreboliger.

Vi arbejder med de kommunale indikatorer for at præge møderne og få overordnede emner proppet ind på Handicaprådets møders dagsorden. Kommende emne er hjemmehjælpsområdet.

Kommunale indikatorer er ex. diskrimination/inklusion/tilgængelighed.

Beretningen er godkendt.

**Punkt 7:**Fremlæggelse af Handlingsplan:

* Arbejde som vi plejer
* Styrke afdelingens arbejde gennem Frivilligcentret – Mangfoldighedsprojekt.
* Dialogmøde med politikere til efteråret 2018.

Handlingsplan godkendt.

**Punkt 8:** Forslag om søge §18-midler hos Hillerød Kommune:

Vi har ikke tradition for at søge §18-midler, da det overlades til de enkelte DH-medlemsorganisationer.

Dette er godkendt.

Referent:

Lene Lundsager